Erik Solheims karriere i SV Ekspandér faktaboks 2007 - 2012 Miljø- og utviklingsminister.

2005 – 2007 Utviklingsminister.

2000 – 2005 Spesialrådgiver i Utenriksdepartementet som fredsmekler på Sri Lanka.

1989 – 2001 Stortingsrepresentant for Sosialistisk Venstreparti.

1987 – 1997 Leder for Sosialistisk Venstreparti.

1981 – 1985 Partisekretær for Sosialistisk Venstreparti.

1977 – 1980 Leder for Sosialistisk Ungdom.

Etter det NRK erfarer fikk han beskjeden av SV-leder Audun Lysbakken tidligere i dag.

Flere kilder forteller at Solheim skal ha gitt tydelig uttrykk for at han var uenig med avgjørelsen da han fikk beskjeden i lokalene til Miljøverndepartementet ved Akershus festning i Oslo Sentrum.

– Departetmentet fremsto som handlingslammet i ettermiddag, sier en kilde til NRK.

Solheim dro senere i dag til en rovdyrdebatt i Buskerud, men han ønsket ikke å uttale seg om saken overfor NRK.no.

– Jeg har overhodet ingen kommentar, var det eneste statsråden ville si.

Heller ikke Audun Lysbakken ønsker å la seg intervjue av NRK i kveld.

Slutt for «superministeren»

Erik Solheim har vært «superminister» og bestyrt to departementer, både miljø og bistand. Ordningen var spesielt tilrettelagt Solheim, som har vært aktiv i SV i over 30 år.

NETT-TV: - Dette viser at Lysbakken ikke er konfliktsky, sier NRKs politiske kommentator Magnus Takvam. Du trenger javascript for å se video. NETT-TV: - Dette viser at Lysbakken ikke er konfliktsky, sier NRKs politiske kommentator Magnus Takvam.

Han tok over som leder av Sosialistisk Ungdom i 1977, samme år som Lysbakken ble født.

Senere var Solheim SV-leder i ti år. Nå skal den nye SV-lederen ha sagt ham opp.

Solheim støttet Lysbakken

Audun Lysbakken ble valgt som ny leder i SV i mars. Foto: Anette Karlsen / Scanpix

Solheim har vært en av Lysbakkens nærmeste støttespillere.

I lederduellen mellom Lysbakken og Heikki Holmås sa Solheim rett ut at Lysbakken var rett mann til jobben, og uttalte blant annet at Lysbakken var den mest «talentfulle politikeren i sin generasjon».

Les også: Solheim vil ha Lysbakken

Etter at Lysbakken gikk av som statsråd etter pengerotet i Barne- og likestillingsdepartementet uttalte Solheim at det bare var spørsmål om tid før bergenseren kommer tilbake i regjering.

Tora må også gå

Tora Aasland, en av SVs statsråder, må også tre ut av regjeringa. Foto: Lokman Ghorbani / NRK

Politisk kommentator i NRK, Magnus Takvam. Foto: NRK

Etter det NRK erfarer er det han selv som må gå – både som miljøvernminister og bistandsminister.

Også SV-politiker Tora Aasland, som er statsråd for forskning og høyere utdanning, skal etter det NRK erfarer ut av regjering.

Aasland ble statsråd i 2007, men nå tar trolig Kristin Halvorsen over hele kunnskapsdepartementet.

Slik planen er nå vil SV offentliggjøre statsrådsendringer på fredag.

– Måtte gjøre endringer

Politisk kommentator i NRK, Magnus Takvam, sier Lysbakkens avgang som minister har tvunget fram flere endringer i den rødgrønne regjeringa.

– Men jeg tror nok Erik Solheim svært gjerne ville fortsette i regjering, han brenner for dette feltet, sier Takvam.

Slik situasjonen er i dag er SVs ledelse uten en eneste statsråd. Derfor går én eller begge nestlederne trolig inn i regjering.

Men det er ikke bare nestlederne Bård Vegar Solhjell og Inga Marte Thorkildsen som er aktuelle. Også Heikki Holmås er en mulig statsrådkandidat for SV.

– Alle miljøer i partiet må føle at de er inkludert i partiet, og Holmås har bred støtte, sier Takvam.